ואן דר וארט זומן לסגל ההולנדי למונדיאל 2010 על ידי המאמן החדש בארט ואן מרוויק, על אף שהיה בתקופה לא טובה בקבוצתו דאז ריאל מדריד. ואן דר וארט פתח בהרכב והוחלף בכל שלושת משחקיה של הולנד בשלב הבתים, שבשלושתם הולנד ניצחה, אך לא שיחק כלל בשמינית וברבע הגמר. בחצי הגמר, במשחק בו הולנד ניצחה 3-2 את אורוגוואי, נכנס ואן דר וארט בדקה ה-46. בגמר מונדיאל 2010, בו הפסידה הולנד 1-0 לנבחרת ספרד בהארכה, נכנס ואן דר וארט כמחליף במקום דירק קאוט בדקה ה-71, אך ללא הועיל.